Ο ενδιαφερόμενος υποβάλλει την αίτηση με τα απαραίτητα δικαιολογητικά είτε στην αρμόδια Λιμενική Αρχή είτε ηλεκτρονικά μέσω της πύλης gov.gr.
Κάθε άδεια ναυαγοσώστη, μέχρι ο κάτοχός της να συμπληρώσει τα σαράντα πέντε (45) έτη, είναι τετραετούς διάρκειας και ανανεώνεται εντός του τελευταίου, πριν την λήξη της ισχύος της, εξαμήνου. Μετά τη συμπλήρωση των σαράντα πέντε (45) ετών έως και τη συμπλήρωση των πενήντα πέντε (55) ετών, κάθε άδεια ναυαγοσώστη είναι διετούς διάρκειας και ανανεώνεται εντός του τελευταίου, πριν την λήξη της ισχύος της, εξαμήνου. Μετά τη συμπλήρωση των πενήντα πέντε (55) ετών έως και τη συμπλήρωση των εξήντα (60) ετών, κάθε άδεια ναυαγοσώστη είναι ετήσιας διάρκειας και ανανεώνεται εντός του τελευταίου, πριν την λήξη της ισχύος της, εξαμήνου.
Κατάθεση από τον αιτούντα (αποκλειστικά δια ζώσης)
Για την ψηφιακή υποβολή αίτησης μέσω της πύλης gov.gr απαιτείται η κατοχή των κωδικών TAXISnet.
Ο ενδιαφερόμενος να είναι από δεκαοκτώ (18) έως εξήντα (60) ετών.
Ο ενδιαφερόμενος να είναι απόφοιτος σχολής ναυαγοσωστικής εκπαίδευσης ή του Κέντρου Επαγγελματικής Κατάρτισης της Σχολής Υποβρυχίων Καταστροφών του Πολεμικού Ναυτικού.
Ο ενδιαφερόμενος να κριθεί επιτυχών σε θεωρητικές (γραπτές) και πρακτικές εξετάσεις, καθώς και σε αθλητικές δοκιμασίες.
Ο ενδιαφερόμενος πρέπει να είναι ψυχικά υγιής και να μην πάσχει από μεταδοτική ασθένεια.
Ο ενδιαφερόμενος πρέπει να είναι ικανός, από ιατρικής άποψης, να ασκήσει το επάγγελμα του ναυαγοσώστη.
Η διαδικασία αφορά την έκδοση άδειας ναυαγοσώστη και αφορά τους απόφοιτους των σχολών ναυαγοσωστικής εκπαίδευσης, καθώς και του Κέντρου Επαγγελματικής Κατάρτισης της Σχολής Υποβρυχίων Καταστροφών του Πολεμικού Ναυτικού.
Για άσκηση επαγγελματικής δραστηριότητας
Εισφορά υπέρ Ειδικού Κλάδου Οικονομικής Ενίσχυσης Μερισματούχων Μετοχικού Ταμείου Ναυτικού (ΕΚΟΕΜΝ).
Ευκρινές αντίγραφο άδειας χειριστή ταχύπλοου σκάφους.
Πιστοποιητικό σπουδών από νομίμως λειτουργούσα σχολή ναυαγοσωστικής εκπαίδευσης ή πιστοποιητικό σπουδών ειδικότητας ναυαγοσώστη, εκδοθέν από το Κέντρο Επαγγελματικής Κατάρτισης της Σχολής Υποβρυχίων Καταστροφών του Πολεμικού Ναυτικού, ανεξαρτήτως χρόνου έκδοσης αυτού.
Υπεύθυνη Δήλωση, στην οποία δηλώνει ότι: 1. Δεν διώκομαι ως φυγόδικος ή φυγόποινος. 2. Δεν έχω καταδικασθεί αμετάκλητα ή τελεσίδικα για ανθρωποκτονία από πρόθεση, κατασκοπεία, ληστεία, κλοπή, υπεξαίρεση, δόλια χρεοκοπία, λαθρεμπορία, φοροδιαφυγή, δωροδοκία, δωροληψία, παραχάραξη, πλαστογραφία, απιστία, απάτη, εκβίαση, συκοφαντική δυσφήμιση, έγκλημα κατά της γενετήσιας ελευθερίας, οικονομική εκμετάλλευση της γενετήσιας ζωής, παράβαση του νόμου περί ναρκωτικών και περί μεσαζόντων, παράνομη αλιεία με χρήση εκρηκτικών ή χημικών ή φυτικών υλών ή συσκευών που παράγουν ηλεκτρικές εκκενώσεις, παράβαση του ν. 192/1936 και σε οποιαδήποτε ποινή με την οποία καταγνώσθηκε έστω και μερική αποστέρηση των πολιτικών δικαιωμάτων ή έχω καταδικαστεί και έχει παρέλθει πενταετία για τα πλημμελήματα ή δεκαετία για τα κακουργήματα.
Αφορά υποψήφιους άνω των 45 έως και 60 ετών. Πρόσφατα (εντός τελευταίου μηνός) ιατρικά πιστοποιητικά-βεβαιώσεις από ιατρούς ειδικότητας Παθολογίας ή ιατρού γενικής ιατρικής ή ιατρικής εργασίας, Πνευμονολογίας - Φυματιολογίας, Ψυχιατρικής, Οφθαλμολογίας και Δερματολογίας, που βεβαιώνουν - πιστοποιούν, στο πλαίσιο της ειδικότητας κάθε ιατρού, ότι ο ενδιαφερόμενος α) δεν πάσχει από μεταδοτική ασθένεια και β) είναι ικανός, από ιατρικής άποψης, να ασκήσει το συγκεκριμένο επάγγελμα. Επιπλέον, προσκομίζεται και πιστοποιητικό - βεβαίωση υγείας από ιατρό Καρδιολόγο, που να βεβαιώνει - πιστοποιεί ότι δεν πάσχει από καρδιαγγειακή νόσο.
Αφορά υποψήφιους από 18 έως και 45 ετών. Πρόσφατα (εντός τελευταίου εξαμήνου) πιστοποιητικά ή βεβαιώσεις ιατρών ειδικότητας ψυχιάτρου, δερματολόγου, παθολόγου ή ιατρού γενικής ιατρικής ή ιατρικής εργασίας και καρδιολόγου, ιδιωτών ή από δημόσια νοσοκομεία, από τα οποία να προκύπτει ότι ο ενδιαφερόμενος είναι ψυχικά υγιής, δεν πάσχει από μεταδοτική ασθένεια και είναι ικανός, από ιατρικής άποψης, να ασκήσει το επάγγελμα του ναυαγοσώστη.
Τρεις (3) πρόσφατες φωτογραφίες, τύπου ταυτότητας.
Αντίγραφο δελτίου ταυτότητας ή άλλου ταυτοποιητικού εγγράφου όπως διαβατηρίου, άδειας οδήγησης ή ατομικού βιβλιαρίου κύριου ασφαλιστικού φορέα από τα προβλεπόμενα στην παρ. 4 του άρθρου 3 του ν.2690/1999 (Α΄45), όπως ισχύει.
Το πιστοποιητικό σπουδών από νομίμως λειτουργούσα σχολή ναυαγοσωστικής εκπαίδευσης επισυνάπτεται σύμφωνα με τις διατάξεις του άρθρου 1 του ν. 4250/2014 (A 74), όπως ισχύει ή ψηφιακά υπογεγραμμένο, σύμφωνα με την κείμενη νομοθεσία.
Όταν το πιστοποιητικό υγείας / ιατρική βεβαίωση χορηγείται από δημόσιο νοσοκομείο, τότε υποβάλλεται ευκρινές αντίγραφο εκ του πρωτοτύπου. Όταν το πιστοποιητικό υγείας / ιατρική βεβαίωση χορηγείται από ιδιώτη γιατρό, τότε υποβάλλεται ευκρινές αντίγραφο από αντίγραφο που έχει επικυρωθεί προηγουμένως από δικηγόρο.
ΠΡΟΔΙΑΓΡΑΦΕΣ ΦΩΤΟΓΡΑΦΙΑΣ Η φωτογραφία που θα χρησιμοποιηθεί πρέπει να έχει πλάτος τουλάχιστον 450 pixels και ύψος από 513 έως 531 pixels. Μικρότερα μεγέθη από αυτά δε θα γίνονται αποδεκτά, αλλά μεγαλύτερα θα γίνονται με τον κατάλληλο λόγο ύψος / πλάτος (από 1,14 ως 1,18). Για παράδειγμα μια φωτογραφία πλάτους 1000 pixels θα επιτρέπεται να έχει ύψος από 1140 έως και 1180 pixels. Αν οι φωτογραφίες που επισυνάπτονται δεν πληρούν τα ως άνω, δεν θα γίνονται αποδεκτές.
Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Κατάθεση από τον αιτούντα (δια ζώσης ή ταχυδρομικά)
Οι απόφοιτοι των σχολών ναυαγοσωστικής εκπαίδευσης καθώς και του Κέντρου Επαγγελματικής Κατάρτισης της Σχολής Υποβρυχίων Καταστροφών του Πολεμικού Ναυτικού επιτρέπεται να εργάζονται ως ναυαγοσώστες, εφόσον, προηγουμένως, εφοδιαστούν με άδεια ναυαγοσώστη από Λιμενική Αρχή. Αίτηση μπορεί να υποβληθεί μέχρι και πέντε ημερολογιακές ημέρες πριν από την ημερομηνία της διενέργειας των εξετάσεων.
Σχολές ναυαγοσωστικής εκπαίδευσης, χορήγηση άδειας ναυαγοσώστη, υποχρεωτική πρόσληψη ναυαγοσώστη σε οργανωμένες ή μη παραλίες.
Πληροφοριακό σύστημα ηλεκτρονικής έκδοσης βεβαιώσεων συνδρομής νομίμων προϋποθέσεων για την ίδρυση και λειτουργία σχολής ναυαγοσωστικής εκπαίδευσης, διενέργειας εξετάσεων υποψηφίων ναυαγοσωστών και χορήγησης/ ανανέωσης άδειας ναυαγοσώστη.
Η αίτηση με τα απαραίτητα δικαιολογητικά υποβάλλεται ψηφιακά μέσω της πύλης gov.gr.
Εφόσον δεν συντρέχουν οι προϋποθέσεις η αίτηση του ενδιαφερόμενου απορρίπτεται.
Οι υποψήφιοι που δεν έχουν απαντήσει σωστά σε σαράντα επτά τουλάχιστον από τις πενήντα ερωτήσεις, δεν συνεχίζουν στις εξετάσεις. Υποψήφιοι που δεν προσέρχονται προς εξέταση, την καθορισμένη ημερομηνία και ώρα, θεωρούνται αποτυχόντες.
Όσοι από τους υποψηφίους επιτύχουν στην θεωρητική (γραπτή) εξέταση συμμετέχουν στην πρακτική εξέταση.
Στο Πληροφοριακό Συστήμα Διενέργειας Εξετάσεων Υποψηφίων Ναυαγοσωστών (Π.ΣΥ.Δ.Ε.Υ.Ν.) αναρτάται ηλεκτρονικό εγχειρίδιο πρακτικών εξετάσεων, βάσει του οποίου εξετάζονται οι υποψήφιοι στην πρακτική εξέταση. Η βαθμολογία της πρακτικής εξέτασης εκφράζεται με ακέραιους αριθμούς, από μηδέν (0) έως είκοσι (20). Ως βάση επιτυχίας λαμβάνεται ο αριθμός δώδεκα (12).
Οι υποψήφιοι, που αποτυγχάνουν, κατά την πρακτική εξέταση, στο αντικείμενο έστω και μιας από τις θεματικές ενότητες, θεωρούνται αποτυχόντες.
Όσοι από τους υποψηφίους επιτύχουν στην πρακτική εξέταση, συμμετέχουν και στις αθλητικές δοκιμασίες.
Οι υποψήφιοι συμμετέχουν στις ακόλουθες αθλητικές δοκιμασίες, χωρίς εξοπλισμό κολυμβητή: 1) Κολύμβηση εκατό (100) μ. ελεύθερο, πρόσθιο, ύπτιο, πλάγιο. 2) Κολύμβηση εκατό (100) μ., με οπτική επαφή του κινδυνεύοντος, σε χρόνο μικρότερο των δύο πρώτων λεπτών (2’ 00"). 3) Κολύμβηση τετρακοσίων (400) μ., σε χρόνο μικρότερο των δέκα πρώτων λεπτών (10’). 4) Ανέλκυση αντικειμένου βάρους τουλάχιστον τριών (3) χιλιόγραμμων, από βάθος έξι (6) μ. 5) Υποβρύχια κολύμβηση τουλάχιστον είκοσι πέντε (25) μ. 6) Έλξη (ρυμούλκηση) κινδυνεύοντος, σε απόσταση τουλάχιστον πενήντα (50) μέτρων. 7) Κωπηλασία.
Οι υποψήφιοι, που αποτυγχάνουν, έστω και σε μία αθλητική δοκιμασία, θεωρούνται αποτυχόντες.
Σε όσους υποψηφίους κρίθηκαν επιτυχόντες, θα χορηγηθεί από την αρμόδια Λιμενική Αρχή άδεια ναυαγοσώστη.
Μετά την ολοκλήρωση της διαδικασίας των εξετάσεων, δημιουργείται και τηρείται στο Πληροφοριακό Συστήμα Διενέργειας Εξετάσεων Υποψηφίων Ναυαγοσωστών (Π.ΣΥ.Δ.Ε.Υ.Ν.) συγκεντρωτικός πίνακας βαθμολογίας υποψηφίων, ο οποίος περιλαμβάνει τα ονοματεπώνυμα των υποψηφίων και την ένδειξη «Πέτυχε» ή «Απορρίφθηκε».
Τα αποτελέσματα των εξετάσεων αναγράφονται σε ειδικό πρακτικό, το οποίο τηρείται στο Πληροφοριακό Συστήμα Διενέργειας Εξετάσεων Υποψηφίων Ναυαγοσωστών (Π.ΣΥ.Δ.Ε.Υ.Ν).
Ελέγχονται από την αρμόδια υπηρεσία τα δικαιολογητικά που έχουν επισυναφθεί στην αίτηση.
Εφόσον πληρούνται οι προϋποθέσεις η αίτηση του ενδιαφερόμενου γυρίζει στο στάδιο εξετάσεων και αποστέλλεται στον αιτούντα, μέσω του e-ΔΛΑ, ηλεκτρονικό μήνυμα για τη συμμετοχή του στη διαδικασία των εξετάσεων.
Η αίτηση υποβάλλεται από τον ενδιαφερόμενο ή νόμιμα εξουσιοδοτημένο πρόσωπο στις κατά τόπους Λιμενικές Αρχές.
Η θεωρητική (γραπτή) εξέταση γίνεται, εξ ολοκλήρου με ηλεκτρονικό τρόπο, μέσω του Πληροφοριακού Συστήματος Διενέργειας Εξετάσεων Υποψηφίων Ναυαγοσωστών (Π.ΣΥ.Δ.Ε.Υ.Ν.) στην ελληνική γλώσσα, σε αίθουσα που έχει προκαθορισθεί, κατά τις ορισμένες ημερομηνίες και ώρες, χωρίς να επιτρέπεται η είσοδος σε άτομα που δεν έχουν σχέση με τις εξετάσεις. Η θεωρητική (γραπτή) εξέταση περιλαμβάνει την εξέταση των υποψηφίων σε ερωτηματολόγιο πολλαπλών επιλογών απαντήσεων. Ο αριθμός των ερωτήσεων ανέρχεται στις πενήντα. Επιτυχών/ούσα στη θεωρητική (γραπτή) εξέταση θεωρείται ο/η υποψήφιος/α που έχει απαντήσει σωστά σε σαράντα επτά τουλάχιστον από τις πενήντα ερωτήσεις. Μετά το πέρας της προβλεπόμενης διάρκειας της εξέτασης, τα ερωτηματολόγια διορθώνονται αυτόματα από το Πληροφοριακό Συστήμα Διενέργειας Εξετάσεων Υποψηφίων Ναυαγοσωστών (Π.ΣΥ.Δ.Ε.Υ.Ν).
Η Λιμενική Αρχή, αφού ενημερωθεί για τους επιτυχόντες από τον συγκεντρωτικό πίνακα βαθμολογίας υποψηφίων και το ειδικό πρακτικό, τα οποία τηρούνται στο Πληροφοριακό Συστήμα Διενέργειας Εξετάσεων Υποψηφίων Ναυαγοσωστών (Π.ΣΥ.Δ.Ε.Υ.Ν.), χορηγεί την άδεια ναυαγοσώστη.
Ο σύνδεσμος για το Πληροφοριακό Συστήμα Διενέργειας Εξετάσεων Υποψηφίων Ναυαγοσωστών (ΠΣΥΔΕΥΝ) είναι: https://lifeguards.hcg.gr/
Σύνδεσμος για το ηλεκτρονικό εγχειρίδιο: https://edla.hcg.gr/lifeguards/menu/
Η απάντηση στο αίτημα αποστέλλεται στο ηλεκτρονικό ταχυδρομείο (e-mail) ή μέσω συστημένης επιστολής. Οι ενδιαφερόμενοι μπορούν να παρακολουθούν την κατάσταση της αίτησής τους, μέσω της πύλης gov.gr, επιλέγοντας "Οι αιτήσεις μου".
Συγκεντρωτικός πίνακας βαθμολογίας υποψηφίων
Ψηφιακή παραλαβή της Αίτησης μέσω gov.gr
Ηλεκτρονική καταχώριση αιτήσεων αρμοδιότητας Λιμενικής Αστυνομίας